अमेठी. कांग्रेस उपाध्यक्ष राहुल गांधी अमेठी के लोगों को अपने परिवार का सदस्य मानते हैं। उनके सुख-दुख में वे हमेशा शामिल रहने की बात करते हैं। वह कहते हैं कि जनता की भलाई के लिए जितने भी काम होंगे, उन सभी में वे आगे रहेंगे। इसके बावजूद दो दिवसीय दौरे पर अमेठी पहुंचे राहुल मृतक नवनिर्वाचित महिला ग्राम प्रधान और उनकी बेटी के शव को देखने तक नहीं गए। जबकि, पीड़ित परिजन दोनों के शव को तीन दिन तक राहुल के इंतजार में रखे रहे। राहुल के नहीं आने पर परिजनों ने दोनों का अंतिम संस्कार किया। इससे ग्रामीणों में आक्रोश है। ये बातें मृतक प्रधान के गांव खानापुर बीकापुर ग्राम सभा के लोगों ने कही।
गांववालों के अनुसार, इस घटना की जानकारी राहुल गांधी को उनके प्रतिनिधि के माध्यम से दी गई थी। अपने संसदीय क्षेत्र पहुंचे राहुल गांधी ने नवर्निवाचित ग्राम प्रधानों से एक सम्मेलन में मुलाकात भी की, लेकिन मृतक ग्राम प्रधान के परिजनों को सांत्वना दिए बगैर राहुल वापस लौट गए। राहुल के जाने की सूचना मिलने के बाद गांववालों ने गुरुवार को अंतिम संस्कार किया। मृतक प्रधान सीता देवी अमेठी संसदीय क्षेत्र के पीपरपुर थानाक्षेत्र के भादर ब्लॉक स्थित खानापुर बीकापुर ग्राम सभा की प्रधान थीं।
हादसे में हुई दोनों की मौत
> प्रधान सीता देवी (42) बीते सोमवार को अपनी बेटी श्यामा (17) के साथ बाजार से लौट रही थीं।
> इस दौरान रास्ते में इलाहाबाद से सुल्तानपुर की तरफ जा रही एक बोलेरो ने टक्कर मार दी।
> टक्कर के कुछ देर बाद ही प्रधान सीता देवी ने मौके पर ही दम तोड़ दिया, जबकि उनकी बेटी श्यामा की मौत केजीएमयू के ट्रॉमा सेंटर में मंगलवार रात 9 बजे के दौरान हो गई।
> सीता देवी और उनकी बेटी की मौत को हत्या करार देते हुए प्रधान पति जगदेव ने चार लोगों के खिलाफ नामजद एफआईआर दर्ज कराई है।
राहुल गांधी से थी न्याय की आस
> आरोपियों की गिरफ्तारी न होने से नाखुश गांववाले दोनों शवों को दरवाजे पर तीन दिन तक रखे रहे कि राहुल गांधी आएंगे तो उनसे न्याय मांगेंगे।
> प्रधान के रिश्तेदार मुन्नीलाल राना ने बताया कि रमसापुर में ग्राम प्रधान सम्मेलन के दौरान घटना की सूचना उनके प्रतिनिधि के माध्यम से राहुल गांधी को दी गई।
> परिजनों ने आस लगाई थी कि राहुल गांधी उनके घर आएंगे और न्याय दिलाएंगे।
> इसके बावजूद राहुल सांत्वना देने भी नहीं पहुंचे, जबकि उन्होंने ग्राम प्रधान सम्मेलन भी किया। ऐसे में लोगों में आक्रोश है।
PHOTOS: JITENDRA PANDEY
आगे की स्लाइड्स में पढ़िए, कई बार फोन किया गया, लेकिन राहुल के प्रतिनिधि ने फोन काट दिया…
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hans hin_Deva